জনি বি. গুড
"জনি বি. গুড" (ইংরেজি: Johnny B. Goode) মার্কিন রক এ্যান্ড রোল তারকা শিল্পী চাক বেরি কর্তৃক প্রকাশিত একটি একক গান। এটি চেস রেকর্ডস থেকে মুক্তি পায় ১৯৫৮ সালের মার্চ মাসে। গানটি বিলবোর্ড ম্যাগাজিনের "আর এ্যান্ড বি" চার্টে ২ নম্বরে এবং "হট ১০০" চার্টে ৮ নম্বরে পৌঁছে। জনপ্রিয় সঙ্গীত ধারায় "জনি বি. গুড" কে অন্যতম জনপ্রিয় এবং গুরুত্বপূর্ণ গান হিসেবে ধরা হয়। গানটিকে বলা হয়, "প্রথম রক এ্যান্ড রোল হিট গান, যা রক এ্যান্ড রোল তারকা হওয়ার গৌরব নিয়ে"। এটি অন্য অনেক শিল্পী দ্বারা রেকর্ড করা হয়েছে এবং প্রচুর সম্মাননা পেয়েছে। রোলিং স্টোন ম্যাগাজিনের "সর্বকালের ৫০০ সেরা গান" এর তালিকায় ৭ নম্বরে স্থান দেওয়া হয়েছে।